Kuopion Palloseura vahvistaa rivejään uudella brasilialaishyökkääjällä

Kärkipelaaja Lucas Rangel siirtyy Kuopion Palloseuraan

Veikkausliigassa pelaava Kuopion Palloseura vahvistaa joukkuettaan uudella kärkipelaajalla. KuPS on allekirjoittanut pelaajasopimuksen brasilialaisen hyökkääjän(23) kanssa. Sopimus ulottuu sarjakauden 2019 loppuun saakka ja sopimukseen sisältyy optio yhdestä lisävuodesta. Rangel liittyi tämän viikon maanantaina KuPS-joukkueen harjoitusvahvuuteen ja on edustuskelpoinen 10.7. alkaen FIFA:n kansainvälisen siirtoikkunan jälleen auetessa.Rangel saapui Eurooppaan 2016 liittyen albanialaisen FK Kukesin riveihin. Hyökkääjä voitti Albaniassa liigamestaruuden ja cupin pelaten yhteensä 29 ottelussa. Rangel onnistui samana vuonna maalinteossa myös UEFA Europa Leaguen 1. karsintakierroksella.185-senttinen hyökkääjä saapuu Kuopioon Itävallasta, jossa pelasi toiseksi korkeimmalla sarjatasolla SV Kapfenbergerin riveissä. Rangel oli joukkueensa paras maalintekijä yhdeksällä maalilla, minkä lisäksi hyökkääjä kirjasi itselleen kolme maalisyöttöä.Kuopion Palloseura oli kiinnostunut Rangelista jo talvikaudella, mutta loppujen lopuksi siirto ei onnistunut ennen Veikkausliigakauden alkamista. Kuopion Palloseuran päävalmentajaon tyytyväinen uuden pelaajahankinnan johdosta.”Vihdoinkin saatiin Lucas joukkueeseen. Hän oli jo keväällä ykkösvaihtoehtomme, mutta silloin siirto kariutui. Hän on hyvä viimeistelijä ja erittäin hyvä pääpelaaja. Hän tuo meidän hyökkäykseemme target-pelaajan ominaisuuksia ja pelotteen rangaistusalueelle”, Honkavaara kuvailee uutta pelaajavahvistusta.Brassihyökkääjä saapui viime viikonlopun aikana Kuopioon ja odottaa jo malttamattomana päästäkseen liittymään Kuopion Palloseuran riveihin. ”Olen todella iloinen, että olen vihdoin Kuopiossa. Minut on otettu hyvin vastaan ja kaikki täällä on hoidettu loistavasti, mistä olen todella tyytyväinen. Odotan todella paljon, että pääsen tutustumaan uuteen joukkueeseen ja harjoittelemaan kovaa”, Rangel toteaa.

”Siirtyminen tänne oli kovan työn takana, mutta KuPS oli kärsivällinen kanssani. Kuopion Palloseura ja Konstantin Shipulin tekivät todella ison työn siirron eteen. Se osoittaa minulle, että minuun luotetaan ja uskotaan täällä. Se motivoi minua todella paljon onnistumaan myös kentällä”, hyökkääjä kiittelee Kuopion Palloseuraa.

”KuPS kohtaa Eurooppa-liigassa Kööpenhaminan ja en malta odottaa, että saan olla mukana kyseisissä otteluissa. Minun pitää tehdä paljon töitä, että ansaitsen paikkani ja pääsen näyttämään osaamistani kyseisissä otteluissa. Lupaan antaa kaikkeni tämän seuran puolesta”, Rangel jatkaa.